પ્રાપ્ત માહિતી પ્રમાણે અા અંગેની વિગત એવી છે કે પાથાવાડા પોલીસને બાતમી મળી હતી કે રાજસ્થાન તરફથી એક ટર્બો ટ્રક વિદેશી દારૂનો જથ્થો ભરી ગુજરાત તરફ અાવી રહી છે. અા બાતમીના અાધારે પોલીસે ગુંદરી ચેકપોસ્ટ પર વોચ ગોઠવી હતી. દરમિયાનમાં મોડી રાતે એક ટર્બો ટ્રક ચેકપોસ્ટ નજીકથી પસાર થતાં પોલીસે તેને રોકી તાડપત્રી ખોલી તલાશી લેતાં ઘઉંના ભૂસા નીચે છુપાવેલ વિદેશી દારૂની બોટલ ભરેલી ૭૮૩ પેટી મળી અાવી હતી. પોલીસે ટ્રકચાલક નેનુરામ દાદુરામ જાટની ધરપકડ કરી પૂછપરછ શરૂ કરી હતી.